Крими :: Икона на Богородица-поличба в часа на разстрела на Петър Христов :: Monitor.bg
Икона на Богородица-поличба в часа на разстрела на Петър Христов
Забраниха снимките по време на поклонението му
От: Иван Първанов (12)
14:34 12 Януари 2018 1692 Видяно 0 Споделяния Коментари
Икона на Света Богородица станала поличба в часа на разстрела на Петър Христов, разказа пред Агенция „Монитор” един от познатите на бизнесмена, търновецът Иван.
На 8 януари сутринта Белчев пътувал с шоумена Митьо Пищова за София, където на Пищова му предстоял медицински преглед. В 10,00 ч. сутринта Пищова спрял колата на ензиностанция край столицата за да заредят. В този момент малката икона на Света Богородица, която висяла закачена на огледалото зад предното стъкло, изведнъж паднала. „Тази икона стои тука от толкова време, не е падала, сега какво и стана изведнъж”, зачудил се Пищова. Час по-късно докато чакали в болницата, Белчев и Пищова разбрали от хората в коридора, че е убит някакъв търновски бизнесмен на име Петър Христов. „До последно не вярвах, че етой. Накарах една жена да ми покаже на телефона си къде пише за него в интернет. И пак не можах да повярвам. Звъннах на един приятел и когато и той ми потвърди, едва не получих инфаркт”, споделя Белчев. Той разказва, че с Петър Христов се познавали от 30 години. „Беше много добър човек. Като ме срещнеше винаги ми даваше по 50 лв. да си имам. Веднъж докато приказвахме на улицата при нас спря възрастна жена и му се ожали, че няма пари да си плати тока. „Колко ти е тока”, попита Петър. „Към 150 лв”, каза му тя. Тогава Петър бръкна в джоба си, извади 500 лв. и и ги даде. „Ето да си оправиш сметките”, каза той. А нито е знаеше, нито я познаваше тази жена. Но такъв си беше той, готов винаги да помогне на хората в нужда”, разказва Иван Белчев. Една от последните благотворителни прояви на убития бизнесмен е свързана именно с Митьо Пищова, на когото той помогнал с пари за да му бъде направена тежка и скупо струваща сърдечна операция в София.
Хиляди хора дойдоха днес на обяд в Двореца на културата и спорта във Велико Търново за да се простят с убития на 8 януари бизнесмен. Сред тях имаше лица от местния бизнес, негови бивши и настоящи работници и служители, хора от местната власт, както и от ръководството на Великотърновския университет, където той бе член на Съвета на настоятелите. Да се прости с бившия си шеф и приятел дойде и бившият шеф на антимафиотите в Търново Орлин Тодоров. От името на Зоналния съвет на БФС присъства неговия председател Бончо Генчев. Много от дошлите носеха букети от 49 бели или червени рози, на колкото години бе убитият бизнесмен. Служители на частна охранителна фирма дискретно следяха отстрани да няма нарушения на реда, но без да се набиват на очи и без да досаждат на присъстващите.
След опелото, извършено в стария Преображенски манастир, около 11,00 ч. ковчегът с тялата на покойника пристигна в Двореца на културата и спорта, където бе и самото поклонението. По желание на близките на покойника, журналисти, фотоапарати и камери не бяха допуснати в залата. Оказа се обаче, че прокуратурата не е разрешила тялото на покойника да бъде кремирано, каквото бе искането на неговата майка, така че трябваше то да бъде погребано. Причината е, ако по-късно, в хода на разследването се наложи, то да може да бъде ексхумирано за допълнителни проби и експертизи. Опелото в Двореца на културата и спорта продължи три часа. След което на великотърновските гробища, в абсолютно тесен семеен кръг, беше извършено и самото погребение. Петър Христов беше погребан във ВИП-алеята на гробищния парк, там където са гробовете на писателя Емилиан Станев, бивши кметове и други видни и заслужили личности на старата столица. В деня на погребението бе обявен траур и в родното село на Петър Христов, Самоводене, който бе отбелязан с биене на селската църковна камбана.
Над 2000 си казаха последно сбогом с бизнесмена
Над 2000 човека се поклониха пред тленните останки на убития бизнесмен Петър Христов в Двореца на културата и спорта във Велико Търново. Сред дошлите да отдадат последна почит бяха забелязани актьорът Владислав Карамфилов, бащата на Мануела Горсова – Красимир, бившият главен секретар на МВР Светлозар Лазаров и бившият шеф на ГДБОП Станимир Флоров. В залата бе прочетено съболезнователно писмо от бившия посланик на Израел у нас Шаул Камиса Раз, в което се казва: „Ужасно тежко е да повярвам на такава новина. Петър Христов беше пълен с отзивчивост към другите хора. Неговото приятелство винаги ще бъде помнено.”
Тленните останки на убития бизнесмен бяха в затворен ковчег в средата на залата, а по време на поклонението на голям екран на сцената се прожектираха снимки от неговия живот. Майката на бизнесмена – Момка, брат му Димитър, съпругата и децата му приемаха съболезнованията на множеството, дошло да изпрати в последния му път Петър Христов.
„Челси“ набеляза заместници на Конте
14:47 12 Януари 2018